title: http://risaleoku.com/oku/osmesnevi/221
article: إعلم أيّها العزيز!
  جنابِ حق كائناتى تشكيل ايدن ذرّاتى، شريعتِ فطريهسنه مسخّر و مطيع و أوامرِ تكوينيهسنه ده منقاد و ممثّل قيلمشدر. بر آرى، "كُنْ" أمرينه إمتثالاً مطلوب بر شكله گيرديگى گبى، هر هانگى بر حيوان ده عين أمره إمتثالاً إراده ايديلن وضعيتلره گيرر.
  إعلم أيّها العزيز!
  شمس، قمر، ييلديز، أرض گبى أجرامى قبضهسنده طوتان قدرت، او أجرامى اويله بر سهولتله تنظيم ايتمشدر كه، طاغيلان تسبيح دانهلرينى ايپه ديزن آدم گبى، نه بر عجز گورمشدر و نه باشقهسنڭ يارديمنه إحتياج اولمشدر.
  إعلم أيّها العزيز!
  بر قطره صو، بر دڭز صويى ايله متّحددر. چونكه ايكيسى ده صودر. نهر صويى ايله ده متّحددر. چونكه ايكيسنڭ ده منشألرى سمادر. و كذا بر كوچك باليق بالينه باليغى ايله متّحددر. چونكه عنوانلرى بردر. كذالك أسماءِ إلٰهيهدن بر حجيرهيه ويا بر ميقروبه تجلّى ايدن بر إسم، كائناتى إحاطه ايدن إسم ايله متّحددر. چونكه مسمّالرى بردر. مثلا: بتون كائناته تعلّق و تجلّى ايدن عليم إسميله بر ذرّهيه تعلّق ايدن خالق إسمى، مسمّاده متّحددرلر. خرما آغاجنه تعلّق ايدن مصوّر إسميله ده، ثمرهسنه تعلّق و تجلّى ايدن مُنشئ إسمى، مسمّاده متّحددرلر. ذاتًا أڭ بيوك شيئه تجلّى ايدن إسم ايله أڭ كوچك بر شيئه ده تجلّى ايتمهمسى محالدر.
  إعلم أيّها العزيز!
  ممكن عنوانى آلتندهكى أشيانڭ وجودنده تغيّر وار. يعنى كيفيتلرى، حاللرى دگيشير. بناءً عليه ممكن اولان بر شيئڭ دائما بر حالده توقّف و سكوت ايتمكله عطالتده قالماسى، او شيئڭ أحوال و كيفيتلرى ايچون بر نوع عدمدر. چونكه او شيئڭ إستقبال حاللرى عدمده قالير، يول بولوب وجوده گلهمز. عدم ايسه بيوك بر ألم و بر شرِّ محضدر. بناءً عليه فعاليتده لذّت اولديغى گبى، أحوال و شئوناتده ده بر تبدّل اولوب، بو تحوّل و تبدّلدن نشئت ايدن تأثّرات، تألمّات، بر جهتدن چركين ايسه ده بر قاچ جهتدن ده گوزلدر. أوت بر شيئڭ شكللرنده وقوعه گلن دَور و تسليم صيرهسنده گيدنلر متأثّر، گلنلر ده ممنون اولورلر. و بو سايهده حيات تصفّى ايدر، تميزلهنير. وجود ده تجدّد ايدر.
  جنابِ حق كائناتى تشكيل ايدن ذرّاتى، شريعتِ فطريهسنه مسخّر و مطيع و أوامرِ تكوينيهسنه ده منقاد و ممثّل قيلمشدر. بر آرى، "كُنْ" أمرينه إمتثالاً مطلوب بر شكله گيرديگى گبى، هر هانگى بر حيوان ده عين أمره إمتثالاً إراده ايديلن وضعيتلره گيرر.
  إعلم أيّها العزيز!
  شمس، قمر، ييلديز، أرض گبى أجرامى قبضهسنده طوتان قدرت، او أجرامى اويله بر سهولتله تنظيم ايتمشدر كه، طاغيلان تسبيح دانهلرينى ايپه ديزن آدم گبى، نه بر عجز گورمشدر و نه باشقهسنڭ يارديمنه إحتياج اولمشدر.
  إعلم أيّها العزيز!
  بر قطره صو، بر دڭز صويى ايله متّحددر. چونكه ايكيسى ده صودر. نهر صويى ايله ده متّحددر. چونكه ايكيسنڭ ده منشألرى سمادر. و كذا بر كوچك باليق بالينه باليغى ايله متّحددر. چونكه عنوانلرى بردر. كذالك أسماءِ إلٰهيهدن بر حجيرهيه ويا بر ميقروبه تجلّى ايدن بر إسم، كائناتى إحاطه ايدن إسم ايله متّحددر. چونكه مسمّالرى بردر. مثلا: بتون كائناته تعلّق و تجلّى ايدن عليم إسميله بر ذرّهيه تعلّق ايدن خالق إسمى، مسمّاده متّحددرلر. خرما آغاجنه تعلّق ايدن مصوّر إسميله ده، ثمرهسنه تعلّق و تجلّى ايدن مُنشئ إسمى، مسمّاده متّحددرلر. ذاتًا أڭ بيوك شيئه تجلّى ايدن إسم ايله أڭ كوچك بر شيئه ده تجلّى ايتمهمسى محالدر.
  إعلم أيّها العزيز!
  ممكن عنوانى آلتندهكى أشيانڭ وجودنده تغيّر وار. يعنى كيفيتلرى، حاللرى دگيشير. بناءً عليه ممكن اولان بر شيئڭ دائما بر حالده توقّف و سكوت ايتمكله عطالتده قالماسى، او شيئڭ أحوال و كيفيتلرى ايچون بر نوع عدمدر. چونكه او شيئڭ إستقبال حاللرى عدمده قالير، يول بولوب وجوده گلهمز. عدم ايسه بيوك بر ألم و بر شرِّ محضدر. بناءً عليه فعاليتده لذّت اولديغى گبى، أحوال و شئوناتده ده بر تبدّل اولوب، بو تحوّل و تبدّلدن نشئت ايدن تأثّرات، تألمّات، بر جهتدن چركين ايسه ده بر قاچ جهتدن ده گوزلدر. أوت بر شيئڭ شكللرنده وقوعه گلن دَور و تسليم صيرهسنده گيدنلر متأثّر، گلنلر ده ممنون اولورلر. و بو سايهده حيات تصفّى ايدر، تميزلهنير. وجود ده تجدّد ايدر.